1. ΝΟΜΟΣ υπ' αριθ. 2181 της 21 Μαΐου/18 Ιουν. 1920  Περί προστασίας των πινακίδων ή άλλων σημείων των δεικνυόντων τας κατευθύνσεις των οδών κλπ. Άρθρ.1.-Όστις μεταβάλει, αφανίζει, ή καθιστά αγνωρίστους τας οδηγητικάς πινακίδας τας υπό της Υπηρεσίας των Ξένων του Υπουργείου της Εθνικής Οικονομίας ή υπό Δήμων, Κοινοτήτων ή άλλων ανεγνωρισμένων σωματείων τοποθετημένας καθ' όλας τας διευθύνσεις των αμαξιτών δρόμων, πόλεων χωρίων, αρχαιολογικών τόπων, εντός δασών, εις έρημα μέρη εις τας κορυφάς των ορέων ή τα σχετικά συνθηματικά σημεία, δια χρωμάτων ή εντομών επί βράχων και δένδρων, προς οδηγίαν εις ατραπούς ανερχομένας εις κορυφάς ορέων, εάν η πράξις έγινεν εκ προθέσεως, τιμωρείται κατά την πρώτην περίπτωσιν του β΄ εδαφίου του άρθρ.429 του Ποινικού Νόμου, με φυλάκισιν το πολύ ενός μηνός ή χρηματικήν ποινήν το πολύ δραχμών οκτακοσίων''. Εάν δε εξ αμελείας, με φυλάκισιν δύο το πολύ εβδομάδων ή με χρηματικήν ποινήν δραχμών "τετρακοσίων". Κατ' αμφοτέρας τας περιπτώσεις, δια της αυτής αποφάσεως καταδικάζεται εις αντικατάστασιν των οπωσδήποτε βλαβέντων ή καταστραφέντων. Εάν η πράξις έγινεν υπό ανηλίκου, εις τας άνω χρηματικάς ποινάς και εις την αντικατάστασιν των βλαβέντων καταδικάζονται οι γονείς ή ο νόμιμοι αυτών επίτροποι. Αι χρηματικαί ποιναί ηυξήθησαν δια του Ν.Δ. 25/28 Ιουλ. 1923 περί αυξήσεως των χρηματικών ποινών και προστίμων. Ήδη δια το μέτρον των χρηματικών ποινών βλ. άρθρ.2 Νόμ. 110/1945 και άρθρ.57 Ποιν. Κώδικος (τόμ. 8 σελ. 6 και 28). Προς το άρθρ.429 του Ποινικού Νόμου αντιστοιχεί το άρθρ.223 του Ποινικού Κώδικος. Άρθρ.2.-Εις τα μέλη των κατά το άρθρ. 8 του νόμ. 1698/1919 τοπικών επιτροπών, αρνούμενα να παράσχωσι τας παρά της υπηρεσίας Ξένων και Εκθέσεων αιτουμένας στατιστικάς ή άλλας πληροφορίας, επιβάλλονται αι ποιναί του άρθρ. 11 του αυτού νόμου, ούτινος η ισχύς επεκτείνεται και εν προκειμένω. Άρθρ.3.-(Τροποποιούνται τα άρθρ. 3, 5, και 9 του Νόμ. 1698/1919, 18. Εα.). Άρθρ.4.-Η ισχύς του παρόντος νόμου άρχεται από της δια της Εφημερίδος της Κυβερνήσεως δημοσιεύσεως αυτού. Σελ. 115 Προστασία Πινακίδων 18.Β.λ.1 392 18.Β.λ.1 Προστασία Πινακίδων 393 